January 28, 2012 - 49 went
***Goggle Tan Saturday at Kirkwood***
-Shreddin' Sierra on Saturday-
2,105 Beer Drinkers Talle sterf in Russiese vliegramp | Die Vryburger
Uit Moskou word berig dat minstens 41 mense omgekom het toe ’n Russiese Aeroflot passasiersvliegtuig neergestort het.
Twee kinders was ook van die passasiers wat omgekom het toe die vliegtuig probeer het om ’n noodlanding by die Moskou Lughawe uitgevoer het.
Die Sukhoi Superjet 100 het begin bokspring tydens die noodlanding voordat die agterste deel van die tuig skielik in vlamme uitgebars het.
Passasiers het hals-oor-kop na die nood uitgang gehaas om die vlamme vry te spring, maar talle is vasgekeer en kon nie ontsnap nie.
Slegs 37 van die 78 passasiers aan boord kon die ongeluk oorleef en ondersoek na die voorval in dadelik ingestel deur die owerheid. Afrikaans verkoop die meeste boeke in Suid-Afrika - Afrikaans.com
Afrikaans verkoop die meeste boeke in Suid-Afrika
Afrikaans verkoop die meeste boeke in Suid-Afrika.
Die top 10 Afrikaanse uitgewers die afgelope jaar (2017) het ’n bedrag van R180 882 189 tot die ekonomie bygedra waarvan gemiddeld 12% as tantième aan skrywers uitbetaal is – dus ’n bedrag van R21 705 863. – Nielsen’s Bookscan.
45% van alle boeke wat plaaslik verkoop word, is Afrikaans!
Een van Afrikaans se grootste bates is boeke. In tien jaar het boekverkope in Suid-Afrika verdubbel en van 1,5 miljoen na 3,6 miljoen toegeneem.
45% van nuwe boektitels in Suid-Afrika is Afrikaans
Lees hier …
Die Burger: Goeie syfers spreek boekdele.
LitNET: Die Suid-Afrikaanse boekemark.
Afrikaans lewer topverkopers
In 2013 was ongeveer 40 van die 100 topverkopers in Suid-Afrika Afrikaanse boeke. Topverkoperskrywers in Afrikaans is o.a. Deon Meyer, Irma Joubert, Wilna Adriaanse en Chanette Paul.
Afrikaanse fiksie-verkope kraai koning
Van die 550 000 fiksietitels wat in 2015 in Suid-Afrika verkoop is, was 450 000 Afrikaanse boeke. Lees meer …
Die Afrikaanse uitgewersbedryf floreer.
Internasionale uitgewers, Penguin en Random House – die grootste uitgewers in die wêreld – publiseer die laaste paar jaar in Afrikaans. Lees meer …
Skool- en universiteitshandboeke skep talle werksgeleenthede in die Afrikaanse uitgewersbedryf.
Internasionale uitgewers van skoolboeke in Suid-Afrika – Oxford University Press, Cambridge University Press, Pearson, Pan MacMillan – en uitgewers van universiteitshandboeke, bied werksgeleenthede vir aspirant boeke-redakteurs. Lees meer …
Afrikaanse uitgewers neem die voortou.
LAPA gee jaarliks ongeveer 185 nuwe titels uit en verskaf werk aan ± 155 permanente en semi-permanente individue.
Die grootste drie uitgewers van kinderboeke, NB Uitgewers, LAPA en Protea Boekhuis, is Afrikaanse uitgewers. Lees meer …
Top 10 uitgewers dra by tot ekonomie
Die top 10 uitgewers (volgens Nielsen’s Bookscan wat Afrikaanse titels uitgegee het die afgelope jaar (2017).
Die top 10 uitgewers die afgelope jaar (2017) het ’n bedrag van R180 882 189 tot die ekonomie bygedra waarvan gemiddeld 12% as tantième aan skrywers uitbetaal is – dus ’n bedrag van R21 705 863.
Vanaf 2009 tot 2015 was daar ’n toename van 25% in die totale omset van Afrikaanse boeke
Volgens die Uitgewersvereniging van Suid-Afrika is 1 999 nuwe Afrikaanse boeke en e-boeke in 2014 uitgegee. (Annual Book Publishing Industry Survey)
Die aantal titels van Afrikaanse boeke in druk het toegeneem van 5 000 tot 8 500 en die totale omset van Afrikaanse boeke het in die tydperk 2009 tot 2015 van R190 miljoen tot R237 miljoen gestyg – ’n toename van ongeveer 25% in die tydperk. (Die Burger 22 Oktober 2016)
Afrikaanse uitgewers gee 80% van volwasse fiksie en kinderboeke in SA uit
In die geval van volwasse fiksie en kinderboeke word sowat 75% – 80% van die boeke wat in Suid-Afrika uitgegee word, deur Afrikaanse uitgewers uitgegee.
Protea Boekhuis – ’n privaatuitgewer
Afrikaanse boeke skep werk en maak deure oop
Daar is heelwat geleenthede vir aspirant-boekeredakteurs in Suid-Afrika, by Internasionale uitgewers van skoolboeke in Suid-Afrika – Oxford University Press, Cambridge University Press, Pearson, Pan MacMillan – en uitgewers van universiteitshandboeke.
Die groot aanvraag vir Afrikaanse boeke bied heelwat geleenthede by Afrikaanse uitgewers vir persone met tersiêre kwalifikasies in Afrikaans. Kwalifikasies soos ‘n BA-graad gekombineer met kwalifikasies in een of meer ander tale word aanbeveel omdat heelwat boeke uit ander tale vertaal en in Afrikaans uitgegee word.
Sewe van die 20 grootste uitgewers in Suid-Afrika publiseer hoofsaaklik Afrikaanse boeke, met talle Afrikaanse redakteurs in diens. Lees meer …
Afrikaanse skrywers presteer internasionaal
Marlene van Niekerk – digter en skrywer van o.a. Sprokkelster, Triomf, Kaar, Memorandum en Die sneeuslaper was in 2015 die eerste Suid-Afrikaner om die kortlys te haal vir die Man Booker Internasionale Prys. Die Man Booker fokus nie net op een werk nie, maar oorweeg die skrywer se algehele aanbod.
Triomf, in 1995 gepubliseer, het o.a. ook die Noma Prys vir die beste publikasie uit Afrika ontvang.
In 2007/2008 was sy die Afrika-voorsitter van UNESCO in Utrecht.
In 2008 was die Engelse vertaling van Agaat (The Way of the Women, vertaal deur Michiel Heyns) een van ses boeke op die kortlys vir die Independent Foreign Fiction-prys. Die boek het ook op die Pick of the Paperback list van die Britse koerant, The Telegraph, verskyn.
Vertalings van haar boeke: Die vrou wat haar verkyker vergeet het – Nederlands; Triomf – Engels, Nederlands en Frans; Agaat – Engels, Nederlands; Memorandum – Engels, Nederlands.
Etienne van Heerden, skrywer van o.a. Klimtol, Haai Karoo, 30 nagte in Amsterdam, Die stoetmeester, Asbesmiddag, In stede van die liefde Toorberg en sy jongste, Die wêreld van Charlie Oeng, se boek Leap Year (die Engelse vertaling van sy boek, Die stoetmeester) is vir die Internasionale Dublin Literêre-toekenning genomineer.
Talle van sy boeke is vertaal in tale soos Engels, Nederlands, Deens, Noorweegs, Fins, Sweeds, Hebreeus, Duits, Frans, Grieks en Russies.
Hy was die eerste inwonende skrywer uit Afrika aan die Universiteit van Leiden. Lees meer …
Deon Meyer, misdaadskrywer en draaiboekskrywer se boeke word in 27 tale wêreldwyd vertaal en is reeds in meer as 40 lande gepubliseer.
Sy boek, Dead Before Dying, is verwerk vir ’n internasionale TV-reeks, Cape Town.
Internasionale toekennings sluit in: Die Franse Le Grand Prix de Littérature Policière en Le Prix Mystère de la critique, die Duitse Krimi-prys, die Sweedse Martin Beck-toekenning en die Barry-toekenning vir die Beste Spanningsverhaal (Thriller) in die VSA.
Antjie Krog, vertaler, digter en skrywer van o.a. Mankepank en ander verse, ’n Ander tongval, Eerste gedigte Met woorde soos met kerse en Jerusalemgangers is in 1977 vereer met die Nederlandse Reina Prinsen Geerligs-prys vir Mannin en Beminde Antartika.
Sy ontvang ook in 2000 die Hiroshima-stigting vir Vrede en Kultuur (Hiroshima Foundation for Peace and Culture) se toekenning vir Country of my Skull.
Kry die jongste nuus oor boeke, skrywers en letterkunde op Afrikaans.com. Klik hier.
Die Afrikaanse uitgewersbedryf blom
Doendinge vir Afrikaans.
Waarom span besighede in die Afrikaanse vermaakbedryf saam … vind uit
# Onmisbaar – Ons het ‘geteta’ (gepraat) – Die ekonomiese waarde van Afrikaans
#Onmisbaar – Wat maak Afrikaans #onmisbaar? Bekendes vertel …
#Onmisbaar – In die fliek, op die verhoog, of die boek in jou hand …